Myslím, že najdôležitejšie je povedať, že tento program je v procese a neustále svojim obsahom napreduje a reflektuje vaše potreby. Ovplyvňujú ho informácie, vzdelanie, vaše príbehy a moje osobné skúsenosti. Online program Rehability nikdy nebude perfektný a to je na ňom to najkrajšie. Mojim najväčším presvedčením je, že rehabilitácia po pôrode nie je oddelená od emočného prežívania. Telo nie je oddelené od mysle a to tvorí podstatu celého programu. Tento holistický pohľad je súčasťou celého procesu, ale je to možnosť voľby. Žena, ktorá si chce vychutnať cvičenie a berie to len ako fyzickú aktivitu nájde v programe rovnaký zmysel ako tá, ktorá chce pochopiť svoje telo ako celok, ktorá vníma svoj dych, cyklus, emócie. V Rehability ukazujem cestu, vy máte slobodnú možnosť rozhodnúť sa. Myslím, že miesto na ktorom žijem – Bali mi dáva nádherné možnosti a prístup k informáciám, ktoré spájam do celku, v kontexte nielen svojho sebarozvoja, ale aj svojej práce.